
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 27P/57/2024 6424200580 03. 06. 2024 JUDr. Elena Petrusová ECLI:SK:OSLC:2024:6424200580.3
ROZSUDOK V MENE SLOVENSKEJ REPUBLIKY Okresný súd Lučenec sudkyňou JUDr. Elenou Petrusovou vo veci navrhovateľky H. H., X.. XX.XX.XXXX, V. L. E.. Š. XXX/X, P. X. P., proti druhému manželovi E. H., X.. XX.XX.XXXX, V. L. L. XX, zastúpenému JUDr. Erikou Mochnackou, advokátkou so sídlom T. G. Masaryka 14/A, Lučenec, o rozvod manželstva a úpravu výkonu rodičovských práv a povinností a určenie výživného manželov na čas po rozvode k maloletému R. H., X.. XX.XX.XXXX, bytom u matky, zastúpenému Úradom práce, sociálnych vecí a rodiny Veľký Krtíš ako opatrovníkom, takto rozhodol: I. Súd manželstvo navrhovateľky H. H., K.. L. s druhým manželom E. H., uzavreté dňa XX. G. XXXX v G. R., ktoré je zapísané v knihe manželstiev Matričného úradu G. R. , zv. X, ročník XXXX, str. XXX, por. č. XX, r o z v á d z a. II. Súd s c h v a ľ u j e dohodu rodičov o úprave výkonu rodičovských práv a povinností, určenie výživného na čas po rozvode k maloletému dieťaťu v nasledovnom znení: 1. Maloletý R. H., X. XX.XX.XXXX sa na čas po rozvode z v e r u j e do osobnej starostlivosti matky. 2. Obaja rodičia sú oprávnení maloletého zastupovať a spravovať jeho majetok. 3. Otec maloletého dieťaťa sa z a v ä z u j e počnúc dňom právoplatnosti výroku o rozvode manželstva prispievať na výživu maloletého R. výživným v sume vo výške 200 Eur mesačne, splatný k rukám matky vždy do 20-teho dňa v mesiaci vopred. 4. Otec je o p r á v n e n ý na čas po rozvode stretávať sa s maloletým dieťaťom každý párny víkend v roku, a to v sobotu od 9.00 hod. do nedele do 17.00 hod. 5. Počas letných prázdnin, vianočných sviatkov, jarných prázdnin a veľkonočných sviatkov sa uplatní osobitná úprava stretávania sa otca s maloletým a to tak, že otec je oprávnený stretávať sa s maloletým: - počas letných prázdnin od 1.júla toho ktorého roka od 09.00 hod. do 15. júla toho ktorého roka do 17.00 hod. a od 1.augusta toho ktorého roka od 09.00 hod. do 15. augusta toho ktorého roka do 17.00 hod., - počas vianočných sviatkov a zimných prázdnin v párnom roku od 23.decembra od 09.00 hod. do 30.decembra toho ktorého roku do 17.00 hod. a v nepárnom roku od 30.decembra od 09.00 hod. do 6.januára nasledujúceho roka do 17.00 hod., - počas jarných prázdnin v párnom roku od pondelka od 09.00 hod. do štvrtka do 17.00 hod. a v nepárnom roku od štvrtka od 09.00 hod. do nedele do 17.00 hod., - počas veľkonočných sviatkov v párnom roku od veľkonočného štvrtka od 09.00 hod. do veľkonočného pondelka do 17.00 hod.
6. Otec si maloleté dieťa prevezme v čase začatia styku v mieste bydliska matky a na rovnakom mieste ho po realizácií styku matke dieťaťa odovzdá. 7. Matka je p o v i n n á maloleté dieťa na stretnutie riadne pripraviť a otcovi ho v stanovený čas riadne odovzdať. III. Žiaden z účastníkov n e m á nárok na náhradu trov konania. odôvodnenie: 1. Predmetom konania medzi účastníkmi je rozvod manželstva a úprava výkonu rodičovských práv a povinností a určenie výživného manželov na čas po rozvode k maloletému dieťaťu. 2. Po vyhlásení rozsudku sa prítomní účastníci konania vzdali svojho práva podať odvolanie voči súdu proti všetkým vyhláseným výrokom rozhodnutia, preto potom súd v súlade s ustanovením § 2 ods.1 Civilného mimosporového poriadku a ustanovenia § 221 písm. a) CSP vyhotovil rozsudok bez odôvodnenia. Poučenie: Proti tomuto rozhodnutiu j e p r í p u s t n é odvolanie v lehote 15 dní odo dňa jeho doručenia na Okresnom súde Lučenec, Pracovisko Veľký Krtíš, SNP 714/2 písomne v 3 vyhotoveniach a rozhoduje o ňom Krajský súd v Žiline. V odvolaní sa uvedie, ktorému súdu je určené, kto ho robí, ktorej veci sa týka, čo sa ním sleduje a uvedie sa spisová značka. Okrem toho sa uvedie proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie musí byť podpísané. Pretože po vyhlásení rozsudku, jeho odôvodnení a poučení o možnosti podať opravný prostriedok sa účastníci práva odvolania výslovne vzdali na pojednávaní, rozsudok nadobudne právoplatnosť dňom jeho doručenia poslednému z nich. Ak povinná osoba dobrovoľne nesplní vykonateľné rozhodnutie vo výroku, v ktorom bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na súdny výkon rozhodnutia. Ak povinná osoba dobrovoľne nesplní, čo mu ukladá vykonateľné rozhodnutie vo výroku o výživnom, môže oprávnená osoba podať návrh na vykonanie exekúcie podľa zákona č. 233/95 Z. z. Exekučný poriadok. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2024:6424200580.3 (dáta aktuálne k 14. 11. 2026). Záväzné je znenie zverejnené súdom.




